stanford-oval/wikipedia huggingface dataset:
ต่าย อรทัย
ประวัติ

ต่าย อรทัย มีชื่อจริง นางสาวอรทัย ดาบคำ เกิดวันพฤหัสบดีที่ 27 มีนาคม พ.ศ. 2523 ที่บ้านคุ้มแสนชะนี ตำบลพรสวรรค์ อำเภอนาจะหลวย จังหวัดอุบลราชธานี เป็นบุตรของนายสาง ดาบคำ และนางนิตยา ดาบคำ เป็นบุตรสาวคนโต และมีน้องชายอีก 3 คน ในวัยเด็กเธออาศัยอยู่กับยายตั้งแต่บิดามารดาแยกทางกัน เธอสำเร็จการศึกษาชั้นประถมศึกษาจากโรงเรียนบ้านคุ้มแสนชะนี ระดับชั้นมัธยมศึกษาจากโรงเรียนนาจะหลวย และระดับปริญญาตรีจากมหาวิทยาลัยรามคำแหง และ จบการศึกษาเมื่อปี พ.ศ. 2546  มีฐานะค่อนข้างขัดสน พออายุได้ 10 ขวบ เธอไปร้องเพลงที่วงนิวฟ้าอีสานเพื่อหารายได้จุนเจือเพื่อครอบครัว
เธอสมัครการประกวด "รายการลูกทุ่งมุ่งสู่ดาว" และได้รางวัลชนะเลิศ เมื่อเรียนจบชั้นมัธยมศึกษาตอนปลาย เธอสมัครเข้าศึกษา ณ มหาวิทยาลัยราชภัฏอุบลราชธานี แต่ติดขัดที่ฐานะทางการเงิน จึงเดินทางเข้ากรุงเทพมหานครมาช่วยมารดารับจ้างซักเสื้อผ้าและต่อมาสมัครเข้าทำงานที่เขตอุตสาหกรรมบางปูเป็นบริษัทผลิตยาส่งออก[ต้องการอ้างอิง] ในระหว่างนั้น เธอเข้าถึงรอบชิงชนะเลิศใน รายการ "ชุมทางเสียงทอง" แต่ไม่ได้รับรางวัลชนะเลิศ อย่างไรก็ดี เธอยังคงสานฝันในอาชีพนักร้องต่อไป จนกระทั่งมาพบกับสลา คุณวุฒิเธอจึงได้ทดสอบเสียงที่บริษัทแกรมมี่โกลด์จนผ่านและเข้าเป็นศิลปิน และใน พ.ศ. 2545 เธอประสบความสำเร็จจากผลงานสตูดิโออัลบั้มชุดแรก "ดอกหญ้าในป่าปูน"
งานสุดท้ายที่เขาทำก่อนพักเบรกคืออัลบั้มชุดที่ 12 ของเขาในปี 2561 ภายใต้สังกัดแกรมมี่โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมี่โกลด์และกลับมามีผลงานอีกครั้งในอัลบั้มชุดที่ 13 ในปี พ.ศ. 2566 ชื่ออัลบั้ม ผู้หญิงหัวใจอิสาน
ผลงานเพลง > ซิงเกิ้ลเดี่ยว

| ปี | ชื่อเพลง | หมายเหตุ |
| --- | --- | --- |
| 2550 | เหรียญทองใจ | เพลงพิเศษประกอบการแข่งขัน ดอกบัวเกมส์ |
| 2552 | สัญญาได้บ่ |  |
| 2554 | ขอพรพ่ออินแปง | เพลงพิเศษประกอบการแข่งขัน บูชาเจ้าใหญ่อินแปง |
| 2554 | เราจะไม่ทิ้งกัน |  |
| 2555 | เราจะดูแลกัน |  |
| 2555 | คอยอ้ายกลับฝั่งโขง (ต้นฉบับ สุนารี ราชสีมา) |  |
| 2556 | แคนลำโขง (ต้นฉบับ เรียม ดาราน้อย) |  |
| 2557 | ความคิดฮอดเอิ้นหา |  |
| 2557 | น้ำตาสาวหมอลำ |  |
| 2557 | คิดอะไรหรือป่าว |  |
| 2557 | ร้องไห้ใส่เสียงเพลง |  |
| 2558 | ได้ศีล 5 คืนใจ ได้อ้ายคือฮัก | เพลงพิเศษโปรเจกต์ โครงการหมู่บ้านศีล 5 |
| 2559 | บอกรัก..แต่บ่รู้สึกว่ารัก | ได้ถูกบรรจุลงในอัลบั้มชุดที่ 11 ในภายหลัง |
| 2559 | เล่าสู่หลานฟัง (ต้นฉบับ สลา คุณวุฒิ) | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2560 | พรหลวงปู่หมุน |  |
| 2560 | จดหมายฉบับสุดท้าย (ต้นฉบับ ศรชัย เมฆวิเชียร แต่เป็นที่รู้จักเมื่อ เกษม คมสันต์ นำมาขับร้องใหม่) |  |
| 2560 | นครพนมเมืองงาม |  |
| 2561 | ทุ่งนางคอย (ต้นฉบับ พุ่มพวง ดวงจันทร์) |  |
| 2561 | ฮักหลาย | ภายหลังถูกรวมในอัลบั้มชุดที่ 12 |
| 2561 | ซังได้ ซังแล้ว | ภายหลังถูกรวมในอัลบั้มชุดที่ 12 |
| 2561 | ขอฮักอ้ายต่อไปได้บ่ | ภายหลังถูกรวมในอัลบั้มชุดที่ 12 |
| 2561 | คำสัญญาที่คิดฮอด | ภายหลังถูกรวมในอัลบั้มชุดที่ 12 |
| 2561 | นิลันดอน (ร้องคู่กับ โจโจ้ มิราเคิล) | ภายหลังถูกรวมในอัลบั้มชุดที่ 12 |
| 2562 | นิลันดอน - เวอร์ชันร้องเดี่ยว |  |
| 2562 | กฎแห่งช้ำ |  |
| 2562 | คือเธอใช่ไหม (ร้องกับ Getsunova) | เพลงในโปรเจกต์ 100x100 ได้ถูกบรรจุลงในอัลบั้มเพลงประกอบละคร ศรีศักร และ ทำมะดาของ Getsunova ภายหลัง |
| 2562 | ดอกหญ้ากลางเมืองใหญ่ | เพลงพิเศษเพื่อคอนเสิร์ตใหญ่ครั้งแรกในชีวิตของต่าย |
| 2562 | สัญญาณอันตราย | ไม่มี Music Video |
| 2562 | คนมีคู่ที่อยู่คนเดียว | เพลงในโปรกเจกต์ ปฏิทินหัวใจ |
| 2562 | สิมาฮักหยังตอนนี้ |  |
| 2563 | เหนื่อยที่จะยอม | เพลงพิเศษเพื่อให้กำลังใจหมอและพยาบาลในช่วงโรคระบาดโควิด-19 |
| 2563 | รอสายใจสั่งมา (ต้นฉบับ ไมค์ ภิรมย์พร) | เพลงในโปรเจกต์พิเศษ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2564 | ลืมได้แต่ปาก |  |
| 2564 | ลม (Cover Version) | ต้นฉบับ หนุ่มกะลา |
| 2564 | ขับขานกล่อมแฟน |  |
| 2564 | ฮัก (Cover Version) | ต้นฉบับ หนุ่ม มีซอ |
| 2564 | กุญแจแห่งความฝัน |  |
| 2564 | คึดฮอดจนฝันเห็น (Cover Version) | ต้นฉบับ มนต์แคน แก่นคูน |
| 2565 | ไม่มีข้อแม้ตั้งแต่เริ่มต้น (Cover Version) | ต้นฉบับ ไผ่ พงศธร |
| 2565 | คนในความลับ (Cover Version) | ต้นฉบับ ไผ่ พงศธร |
| 2565 | หยุดเวลาไว้ตรงนี้ได้บ่ |  |
| 2565 | คนไม่มีแฟน (Cover Version) | ต้นฉบับ ธงไชย แมคอินไตย์ |
| 2565 | เรามีเรา (Cover Version) | ต้นฉบับ ฐิติมา สุตสุนทร |
| 2565 | ฝนตกที่หน้าต่าง (ร้องร่วมกับ ณัฏฐ์ ทิวไผ่งาม) (Cover Version) | ต้นฉบับ เสก โลโซ |
| 2565 | สยามเมืองยิ้ม | ต้นฉบับ พุ่มพวง ดวงจันทร์ |
| 2565 | ผาแดงของน้อง | ร้องแก้ เช่นเพลง นางไอ่ของอ้าย ของ มนต์แคน แก่นคูน |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์กองทัพบกช่อง 5
| ปี พ> ศ. | เรื่อง | บทบาท |
| --- | --- | --- |
| 2549 | ผู้พิทักษ์รักเธอ | ต่าย อรทัย (รับเชิญ) |

ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25
| ปี | เรื่อง | บทบาท |
| --- | --- | --- |
| 2558 | หมัดเด็ดเสียงทอง Season 3 | มิน |

(ซีรีส์)
| ปี | เรื่อง | บทบาท |
| --- | --- | --- |
| 2560 | ซีรีส์ The Secret of Grammy Gold ตอน ฝากพรุ่งนี้ไว้กับอ้าย ชัตดาวน์ ดาวชัด เล่าสู่หลานฟัง | ต่าย อรทัย (รับเชิญ) ได้ยุติการออกอากาศทางยูทูบแล้วเนื่องจากมีลิขสิทธิ์ทางแกรมมี่ฯ ไม่มีเสียงประกอบในภาพชั่วคราว |
| 2561 | ซีรีส์ The Secret of Grammy Gold ตอน ต้นทางคือฮัก ปลายทางคือเฮา | ลูกแก้ว (รับเชิญ) |

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2558 | เฮง เฮง เฮง | ดอกหญ้า |
| 2561 | ดาวจรัสฟ้า | วิลาวัลย์ เพชรมงคล (ฟ้า) |
| 2563 | มงกุฎดอกหญ้า | ธิดาวัลย์ จันทร์เพ็ญ / ธิดาวัลย์ นาบุญหลาย (แพงขวัญ) |
| 2565 | ทายาทพันธุ์ข้าวเหนียว | แสงระวี สุขวงศ์ / แสงระวี คำแพงกุล (เจ้ย) |
| 2567 | ดั่งธรณี | ดาหลา มณีวัลย์ |
| 2569 | สงครามหมอลำ |  |
ผลงานการแสดง > มิวสิกวีดีโอ

| ปี | ชื่อเพลง | ชื่อนักร้อง |
| --- | --- | --- |
| 2545 | "ดอกหญ้าในป่าปูน" | ต่าย อรทัย |
| 2547 | "ขอใจกันหนาว" | ต่าย อรทัย |
| 2548 | "หอมกลิ่นบ้านเกิด" | ต่าย อรทัย |
| 2548 | "เพื่อนกันโรงงานเก่า" | ต่าย อรทัย |
| 2550 | "จากบ้านนาด้วยรัก" | ต่าย อรทัย |
| 2550 | "ถึงดังยังห่วงแม่" | ต่าย อรทัย |
| 2552 | "แรงงานข้าวเหนียว" | ต่าย อรทัย |
| 2553 | "ฝันยังไกล ใจยังหนาว" | ต่าย อรทัย |
| 2553 | "สบายดีบ่อ้าย" | ต่าย อรทัย |
| 2553 | "มื้อใด๋สิคิดฮอด" | ต่าย อรทัย |
| 2553 | "บั๊ดสะหลบ...อย่าจบแค่พบหน้า" | ต่าย อรทัย |
| 2554 | "ผู้หนีช้ำ" | ต่าย อรทัย |
| 2554 | "เส้นทางสายคิดฮอด" | ต่าย อรทัย |
| 2554 | "จีบเบาๆ เว้าค่อยๆ" | ข้าวทิพย์ ธิดาดิน |
| 2554 | "ลูกจ้างขอร้อง" | ศร สินชัย |
| 2554 | "ทางเดินชาวดิน" | เสถียร ทำมือ |
| 2554 | "รถคันนี้ศรีสะเกษ" | ศร สินชัย,เสถียร ทำมือ,ไผ่ พงศธร |
| 2555 | "ย่านอ้ายบ่ฮัก" | ต่าย อรทัย |
| 2555 | "คิดฮอดอ้ายสายไปบ่" | ต่าย อรทัย |
| 2555 | "เชื่อว่ามี(แต่ยังหาบ่เจอ)" | ต่าย อรทัย |
| 2555 | "สะเลเตอาบแสงจันทร์" | ต่าย อรทัย |
| 2555 | "ปลายก้อยของความฮัก" | ต่าย อรทัย |
| 2555 | "แรงใจรายวัน" | ต่าย อรทัย |
| 2556 | "เด็กปั๊ม" | ต่าย อรทัย |
| 2556 | "คิดฮอดอีสาน" | ต่าย อรทัย |
| 2556 | "ทางเดินเหงาๆของสาวไกลบ้าน" | ต่าย อรทัย |
| 2556 | "คิดถึงบ้านนา" | ต่าย อรทัย |
| 2556 | "ดอกหญ้าละเมอ" | ต่าย อรทัย |
| 2557 | "ความเหงาที่ต้องก้าวผ่าน" | ต่าย อรทัย |
| 2559 | "บอกรัก..แต่บ่รู้สึกว่ารัก" | ต่าย อรทัย |
| 2560 | "ฝากพรุ่งนี้ไว้กับอ้าย" | ต่าย อรทัย |
| 2560 | "จากสำคัญ เป็นสำรอง" | ต่าย อรทัย |
| 2560 | "น้ำตาหยดยังกด Like" | ต่าย อรทัย |
| 2561 | "กลับไปก็เป็นสำรอง | ต่าย อรทัย |
| 2561 | "สิเทน้อง ให้บอกแน" | ต่าย อรทัย |
| 2562 | "กฎแห่งช้ำ" | ต่าย อรทัย |
| 2563 | "ถนนสายมิตรภาพ" | ไผ่ พงศธร, ต่าย อรทัย |
| 2563 | "แม่น กทม. บ่นี่" | ไผ่ พงศธร, ต่าย อรทัย |
| 2563 | "หึย" | ไผ่ พงศธร, ต่าย อรทัย |
| 2563 | "เท่าที่ฟ้าเพิ่นให้" | ต่าย อรทัย |
| 2564 | "กุญแจแห่งความฝัน" | ต่าย อรทัย |
| 2565 | "หยุดเวลาไว้ตรงนี้ได้บ่" | ต่าย อรทัย |
| 2565 | "ผาแดงของน้อง" | ต่าย อรทัย |
| 2566 | "ลืมอ่านไลน์กลุ่ม" | ต่าย อรทัย |
ผลงานการแสดง > โฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ไผ่ พงศธร,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
กล่องรับสัญญาณ GMM. Z รุ่น HD ร่วมด้วย ตั๊กแตน ชลดา,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)
แอพลิเคชั่น KKBOX ร่วมด้วย ตั๊กแตน ชลดา,ไผ่ พงศธร,เปาวลี พรพิมล,หญิงลี ศรีจุมพล และ แช่ม แช่มรัมย์ (2557)
โครงการพิเศษ ค่านิยม 12 ประการ ในรัฐบาลของพลเอกประยุทธ์ จันทร์โอชา (2558)
M-150 ร่วมกับ ตูน บอดี้สแลม ,ไมค์ ภิรมย์พร และไผ่ พงศธร (พ.ศ. 2560)
โยเกิร์ต ดัชชี่ ร่วมกับไผ่ พงศธรและเบลล์ นิภาดา (พ.ศ. 2564)
ผลงานการแสดง > พรีเซ็นเตอร์

M-150 ร่วมกับ  ตูน บอดี้สแลม ไมค์ ภิรมย์พร และไผ่ พงศธร (พ.ศ. 2560)
เซรั่มบำรุงผม TIMA (พ.ศ. 2563)
เอไอเอส AIS มาม่วนกันหน่อย มาจอยกันแน (พ.ศ. 2562)
ปลาร้าปรุงสุกและเส้นขนมจีน ตราแม่สิริพร (พ.ศ. 2562)
คอนเสิร์ต

คอนเสิร์ต 2 ทศวรรษ สลา คุณวุฒิ (17 สิงหาคม 2546)
คอนเสิร์ต M-150 แรงงานไทยใจเกินร้อย (1 พฤษภาคม 2548)
คอนเสิร์ต พลพล คนกันเอง (17 มิถุนายน 2548)
คอนเสิร์ต สวัสดี 10 ปี แกรมมี่ โกลด์ (28 สิงหาคม 2548)
คอนเสิร์ตของคุณชรินทร์ นันทนาคร
คอนเสิร์ต Pattaya International Music Festival 2006 (19 มีนาคม 2549)
คอนเสิร์ต ด้วยรักแด่ครูสลา (11 มีนาคม 2550)
คอนเสิร์ต โลกร้อน...คนละลาย 2 โดยวงคาราวาน (2551)
คอนเสิร์ต สวัสดีลูกทุ่งทั่วไทย (9 พฤษภาคม 2552)
คอนเสิร์ต ดวงจันทร์...กลางดวงใจ พุ่มพวง ดวงจันทร์ (7 มิถุนายน 2552)
คอนเสิร์ต สวัสดีลูกทุ่งทั่วไทย (3 ตุลาคม 2552)
คอนเสิร์ต Got Show ตอน คนสำคัญกับวันพิเศษ (24 ตุลาคม 2552)
คอนเสิร์ต สานสัมพันธ์ไทยกัมพูชา (2553)
คอนเสิร์ต Got Show ตอน เพชรตัดเพชร (10 มีนาคม 2555)
คอนเสิร์ต เฉลิมองค์พระทรงศรี...มหาราชินีแห่งปวงราษฎร์ (2555)
คอนเสิร์ต x2 ปี M-150 ลูกทุ่งซุปเปอร์โชว์ (18 สิงหาคม 2555)
คอนเสิร์ต Grammy Wonderland มันหยดหมดตึก (4 ตุลาคม 2555)
คอนเสิร์ต Pattaya Music Festival 2013 (22 มีนาคม 2556)
คอนเสิร์ต ครูสลามายามบ้าน ครั้งที่ 14 (2 เมษายน 2556)
คอนเสิร์ต Suphanburi Festival 2013 (13 กันยายน 2556)
รายการ 7 สีคอนเสิร์ต (9 พฤศจิกายน 2556)
คอนเสิร์ต ครูสลามายามบ้าน ครั้งที่ 15 (2 เมษายน 2557)
คอนเสิร์ต คาราวานแฟนทีวีสามัคคีสัญจร 2 (20 กันยายน 2557)
คอนเสิร์ต 78 ปี ตำนานแห่งสายน้ำ นายสมนึก ทองมา ชลธี ธารทอง (16 พฤษภาคม 2558)
คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559)
คอนเสิร์ต 20 M-150 ลูกทุ่งซุปเปอร์โชว์ (8 มีนาคม 2560)
คอนเสิร์ต แรงงานไทย เทิดไท้องค์ราชัน (1 พฤษภาคม 2560)
คอนเสิร์ต อมตะอีสาน (29 พฤษภาคม 2560)
คอนเสิร์ต 25 ปี ดวงจันทร์ กลางดวงใจ พุ่มพวง ดวงจันทร์ (10 มิถุนายน 2560)
คอนเสิร์ต M-150 ลูกทุ่งซุปเปอร์โชว์ (1 พฤษภาคม 2561)
คอนเสิร์ต ดอกหญ้ากลางเมืองใหญ่ คอนเสิร์ตใหญ่ครั้งแรกของ ต่าย อรทัย 16 ปี ที่รอคอย (22 มิถุนายน 2562)
คอนเสิร์ต ดนตรีบำบัด คืนคนดีสู่สังคม ครั้งที่ 15 (2562)
คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & อยุธยา & นครราชสีมา & ขอนแก่น) (2563)
คอนเสิร์ต 30 ปี ดวงจันทร์...กลางดวงใจ พุ่มพวง ดวงจันทร์ (2565)
คอนเสิร์ต กลิ่นไอดิน ถิ่นรวงข้าว (29 กรกฎาคม 2565)
คอนเสิร์ต วัดสิงห์งานปิดทองพระพุทธบาท (2568)
แหล่งข้อมูลอื่น

เว็บไซต์อย่างเป็นทางการ เก็บถาวร 2007-01-13 ที่ เวย์แบ็กแมชชีน
ต่าย อรทัย ที่ยูทูป
ต่าย อรทัย ที่อินสตาแกรม
ต่าย อรทัย ที่เฟซบุ๊ก
ต่าย อรทัย ที่เอกซ์ (ทวิตเตอร์)
เจิวด๊ก

| เจิวด๊ก |
| --- | --- |
นครภายใต้จังหวัด (ชั้น 2)
นครเจิวด๊ก
ทิวทัศน์มุมกว้างของเจิวด๊ก

เจิวด๊กที่ตั้งในประเทศเวียดนาม
พิกัด: 10°42′N 105°7′E﻿ / ﻿10.700°N 105.117°E﻿ / 10.700; 105.117
ประเทศ:  เวียดนาม
ภูมิภาค: สามเหลี่ยมปากแม่น้ำโขง
จังหวัด: อานซาง
การแบ่งเขตการปกครอง: 5 แขวง, 2 ตำบล
พื้นที่
 • ทั้งหมด: 105.23 ตร.กม. (40.63 ตร.ไมล์)
ประชากร (สำมะโน พ.ศ. 2562)
 • ทั้งหมด: 101,765 คน
 • ความหนาแน่น: 970 คน/ตร.กม. (2,500 คน/ตร.ไมล์)
เขตเวลา: UTC+7 (เวลาอินโดจีน)
เว็บไซต์: chaudoc.angiang.gov.vn
เจิวด๊ก (เวียดนาม: Châu Đốc) หรือที่เอกสารเก่าของไทยเรียกว่า โชฎก เป็นนครภายใต้จังหวัดแห่งหนึ่งในจังหวัดอานซาง ติดชายแดนประเทศกัมพูชา ในภูมิภาคดินดอนสามเหลี่ยมปากแม่น้ำโขงของประเทศเวียดนาม ณ พ.ศ. 2562 เมืองนี้มีประชากร 101,765 คน บนเนื้อที่ 105.23 ตารางกิโลเมตร (40.63 ตารางไมล์)
เจิวด๊กตั้งอยู่ติดกับแม่น้ำเหิ่ว (ลำน้ำสาขาของแม่น้ำโขงซึ่งไหลเข้าสู่ดินแดนเวียดนาม) และคลองหวิญเต๊ (Vĩnh Tế) ห่างจากนครโฮจิมินห์ไปทางทิศตะวันตก 250 กิโลเมตร (160 ไมล์) การเดินทางด้วยรถบัสจากนครโฮจิมินห์มายังเมืองนี้ใช้เวลาประมาณ 6 ชั่วโมง
รุมัยซะฮ์ บูอะลาม

รุมัยซะฮ์ บูอะลาม (อาหรับ: رميسة بوعلام; เกิดวันที่ 10 ตุลาคม ค.ศ. 1994) เป็นนักมวยมือสมัครเล่นชาวแอลจีเรีย เธอได้เหรียญทองในเมดิเตอร์เรเนียนเกมส์ 2022 ประเภทมินิมัมเวตหญิง จัดขึ้นที่ออราน ประเทศแอลจีเรีย เธอยังได้เหรียญทอง 2 ครั้งจากแอฟริกันเกมส์ เธอเข้าแขงขันในการแข่งขันมวยสากลหญิงชิงแชมป์โลกของไอบีเอ
อาชีพ

ใน ค.ศ. 2019 บูอะลามได้เหรียญทองประเภทฟลายเวตหญิงในแอฟริกันเกมส์ที่ราบัต ประเทศโมร็อกโก เธอเอาชนะยาสมีน มุตะกีจากโมร็อกโกในการแข่งขันชิงเหรียญทอง
ใน ค.ศ. 2020 บูอะลามเข้ารอบในการแข่งขันรอบคัดเลือกโอลิมปิกแห่งแอฟริกาที่ Diamniadio ประเทศเซเนกัล เพื่อเข้าแข่งในโอลิมปิกฤดูร้อน 2020 ที่โตเกียว ประเทศญี่ปุ่น เธอเป็นนักมวยหญิงคนแรกจากแอลจีเรียที่เป็นตัวแทนประเทศในโอลิมปิกฤดูร้อนเธอเข้าแข่งในประเภทฟลายเวตหญิง
บูอะลามได้เหรียญทองในการแข่งขันมวยสมัครเล่นแอฟริกัน 2022 ที่มาปูโต ประเทศโมซัมบิก
ใน ค.ศ. 2024 บูอะลามได้เหรียญทองในแอฟริกันเกมส์ 2023 ประเภทหญิง 50 กก. ที่อักกรา ประเทศกานา
แหล่งข้อมูลอื่น

บทความนี้ไม่มีลิงก์ในวิกิสนเทศ
ไมเคิ่น ตั๋ง

| ไมเคิ่น ตั๋ง |
| --- | --- |
งานรำลึกไมเคิล แจ็กสัน ที่เซ็นทรัลเวิลด์
สารนิเทศภูมิหลัง
ชื่อเกิด: รุ่งโรจน์ นิจรันธ์
เกิด: 21 พฤศจิกายน พ.ศ. 2505 (62 ปี)
อาชีพ: นักลอกเลียนแบบ, นักร้อง, นักแสดง
ไมเคิ่น ตั๋ง มีชื่อจริงว่า รุ่งโรจน์ นิจรันธ์ เป็นนักลอกเลียนแบบการแสดงของศิลปินดัง ๆ
เขาเคยทำงานเป็นวินมอเตอร์ไซค์ เด็กเสิร์ฟ จนเข้ามาทำงานร้องเพลงในคาเฟ่ ตอนบุญเลี้ยง อดุลยฤทธิกุล มีชีวิตอยู่ ตอนนั้นมีเงินเดือนประมาณ  4,500 บาท จนเมื่อเขาคิดเลียนแบบไมเคิล แจ็กสัน ที่เลียนแบบทั้งเสื้อผ้า หน้า ผม ท่าทาง โดยเฉพาะท่าเต้นมูนวอล์ก และท่าลูบเป้า ก็ทำให้เขามีรายได้ถึงเดือนละ 45,000 บาท
นอกจากนั้นเขายังมีผลงานอัลบั้มคาราโอเกะอย่างเช่น อัลบั้ม อีรวม สังกัด เอส. เอ็น. อาร์ท โปรโมชั่น
และเขาก็เคยออกอัลบั้มกับค่าย จีเอ็มเอ็ม แกรมมี่ ในนามวง hotdog และมีเพลงฮิตโดนใจวัยรุ่นในยุคนั้นอย่างเพลง ซัดเราถึงตาย, ลืมเลือน
ผลงานด้านการแสดง

2546 โคกคูนตระกูลไข่ ตอน พรีเซ็นเตอร์โคกคูน (ช่อง 3)
2550 หนุ่มผมยาว สาวโปงลาง (ช่อง 7)
2553 ปอบอพาร์ตเมนต์ รับบท ตั๋ง  (ช่อง 7)
2555 ลับ ลวง หลอน รับบท อาจารย์คง (ช่อง 3)
2564 เทพธิดาปลาร้า รับบท กำนันเพี้ยน (รับเชิญ) (ช่อง 3)
ผลงานเพลง

Hot Dog Hot Dance (22 กรกฏาคม 2542)
hot dog (22 กรกฏาคม 2543)
อัลบั้มรวมเพลง

รวมฮิต ติดติน ชุด 2 (25 พฤษภาคม 2543)
The Rock Overhits Overload (26 ตุลาคม 2543)
Hot Vote 2000 ชุด 2 (25 ธันวาคม 2543)
UP-G Love on The Rock (14 ตุลาคม 2546)
13th Years UP-G (14 ธันวาคม 2555)
จิ๊กโก๋อกหัก (26 สิงหาคม 2558)
รักเต็มร้อย (16 กันยายน 2558)
ผลงานร่วมกับศิลปินคนอึ่น

เราคนไทย (ไมเคิ่น ตั๋ง ก๊อปปี้ เล็ก คาราบาว) ร่วมกับ เบอนัวต์ & แดนเซอร์ ร่วมด้วย ก๊อปปี้ศิลปินชื่อดังที่ไมเคิ่นร่วมร้องรับเชิญอย่าง อัสนี วสันต์, อำพล ลำพูน, บิลลี่ โอแกน, เสือ ธนพล, เสก โลโซ, อ๊อฟ พงษ์พัฒน์, อิทธิ พลางกูร, พลพล, ออดี้, ฟอร์ด สบชัย, ป้าง นครินทร์, อี๊ด ฟลาย, ธันวา ราศีธนู, หงา คาราวาน, แอ๊ด คาราบาว, เทียรี่ เมฆวัฒนา, นิด นิรนาม, ติ๊ก ชิโร่, ชรัส เฟื่องอารมย์, ปั่น ไพบูลย์เกียรติ, วินัย พันธุรักษ์, เศรษฐา ศิระฉายา, ปู แบล็คเฮด, ธเนศ วรากุลนุเคราะห์, มาลีฮวนน่า, ลาบานูน, เบิร์ด ธงไชย, พี สะเดิด, มิคกี้ ปิยะวัฒน์, ป๊อด โมเดิร์นด็อก, วายน็อตเซเว่น, ต้อย หมวกแดง, ตูน บอดี้สแลม, เบิร์ดกะฮาร์ท, ทัช ณ ตะกั่วทุ่ง, บ่าววี, สุรชัย สมบัติเจริญ, ก๊อต จักรพันธ์, ยิ่งยง ยอดบัวงาม, ฟรุ๊ตตี้, สรพงศ์ ชาตรี, พงษ์เทพ กระโดนชำนาญ, ไมค์ ภิรมย์พร, สดใส รุ่งโพธิ์ทอง, ชาย เมืองสิงห์, ครูเอี้อ สุนทรสนาน, แจ้ ดนุพล, แจ๊ค ธนพล, ยอดรัก สลักใจ, สายัณห์ สัญญา, สายัณห์ นิรันดร, กบ ทรงสิทธิ์, แฮมเมอร์, เต๋อ เรวัต, ตู้ ดิเรก, ดอน สอนระเบียบ, เอลวิส เพรสลีย์, บอง โจวี่, ควีน, บีจี, ร็อก สจ๊วด, วิด ไฮเปอร์, สกอร์เปี้ยน, ต้อม เรนโบว์, เทพ โพธิ์งาม, ธานินทร์ อินทรเทพ, อริสมันต์ พงษ์เรืองรอง, จรัล มโนเพ็ชร, สามารถ พยัคฆ์อรุณ, ไท ธนาวุฒิ, อ๊อด โอภาส, กุ้ง กิตติคุณ, สุชาติ ชวางกูร, อ๊อด คีรีบูน, สีเผือก คนด่านเกวียน, โป่ง หิน เหล็ก ไฟ, กิตติ กีตาร์ปืน (ตุลาคม 2545)
ชิงเกิ้ล

คิง ออฟ ก็อป แด๊นซ์ (ธันวาคม 2564)
คอนเสิร์ต

คอนเสิร์ต พลังแผ่นดิน (20 พฤศจิกายน 2542)
คอนเสิร์ต น้ำใจไทยสู้ภัยน้ำท่วม (22 พฤศจิกายน 2554)
คอนเสิร์ต การกุศล Friends for friend ช่วยค่ารักษาพยาบาล อดีตมือกลอง (วง Kaleidoscope) (18 พฤษภาคม 2559)
คอนเสิร์ต พลังเสียงนี้เพื่อเธอ ครั้งที่ 1 (3 มีนาคม 2562)
แหล่งข้อมูลอื่น

'ไมเคิล แจ๊คสัน' แรงบันดาลใจไม่มีวันตาย dailynews.co.th
อำเภอบางบัวทอง

สำหรับความหมายอื่นของ "บางบัวทอง" ดูที่ บางบัวทอง (แก้ความกำกวม)
| อำเภอบางบัวทอง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bang Bua Thong
ถนนบางกรวย-ไทรน้อย บริเวณวัดบางไผ่ แยกบางพลู
คำขวัญ: เมืองน่าอยู่ ประตูสู่จตุรทิศ
แผนที่จังหวัดนนทบุรี เน้นอำเภอบางบัวทอง
พิกัด: 13°58′06.72″N 100°24′19.72″E﻿ / ﻿13.9685333°N 100.4054778°E﻿ / 13.9685333; 100.4054778
ประเทศ:  ไทย
จังหวัด: นนทบุรี
พื้นที่
 • ทั้งหมด: 116.439 ตร.กม. (44.957 ตร.ไมล์)
ประชากร (2566)
 • ทั้งหมด: 294,818 คน
 • ความหนาแน่น: 2,531.95 คน/ตร.กม. (6,557.7 คน/ตร.ไมล์)
รหัสไปรษณีย์ : 11110
รหัสภูมิศาสตร์: 1204
ที่ตั้งที่ว่าการ: เลขที่ 99 หมู่ที่ 6 ถนนบางบัวทอง-สุพรรณบุรี ตำบลละหาร อำเภอบางบัวทอง จังหวัดนนทบุรี 11110
 ส่วนหนึ่งของสารานุกรมประเทศไทย
บางบัวทอง เป็นอำเภอหนึ่งของจังหวัดนนทบุรี ในอดีตมีพื้นที่กว้างใหญ่มากโดยคลุมพื้นที่อำเภอไทรน้อย อำเภอบางใหญ่ และบางส่วนของอำเภอปากเกร็ด (ปัจจุบันแยกออกไปแล้ว) เดิมพื้นที่ส่วนใหญ่เป็นพื้นที่เกษตรกรรม แต่ปัจจุบันเมื่อความเจริญจากกรุงเทพมหานครแผ่ขยายออกมาจนถึงบางบัวทอง ทำให้มีหมู่บ้านจัดสรร บริษัทห้างร้าน สำนักงานจำนวนมาก รวมถึงหน่วยงานราชการต่าง ๆ ทยอยย้ายเข้ามาอยู่ในท้องที่นี้ แต่ก็ยังคงเห็นท้องนาบางส่วนอยู่ นอกจากนี้ อำเภอบางบัวทองยังเป็นอำเภอที่มีจำนวนประชากรมากที่สุดเป็นอันดับที่ 2 ของจังหวัดนนทบุรีด้วย (และมีความหนาแน่นมากเป็นอันดับ 3)
ที่ตั้งและอาณาเขต

อำเภอบางบัวทองตั้งอยู่บนพื้นที่ฝั่งขวาแม่น้ำเจ้าพระยาของจังหวัดนนทบุรี ห่างจากตัวจังหวัดไปทางทิศตะวันตกเฉียงเหนือ 15.96 กิโลเมตร มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอลาดหลุมแก้ว (จังหวัดปทุมธานี) และอำเภอปากเกร็ด มีคลองลากค้อน คลองลำโพ และแนวระวางโฉนดที่ดินระหว่างอำเภอบางบัวทองกับอำเภอปากเกร็ดเป็นเส้นแบ่งเขต
ทิศตะวันออก ติดต่อกับอำเภอปากเกร็ด มีคลองชลประทานพระอุดม-บางบัวทอง (คลองแอน) แนวกำแพงหมู่บ้านลภาวัน 10 แนวกำแพงหมู่บ้านดิเอมเมอรัลด์พาร์ค 3 แนวกำแพงหมู่บ้านดิเอมเมอรัลด์การ์เด้นบางบัวทอง คลองขุนมหาดไทย (ท่าลาย) และคลองบางบัวทองเป็นเส้นแบ่งเขต
ทิศใต้ ติดต่อกับอำเภอเมืองนนทบุรีและอำเภอบางใหญ่ มีคลองบางรักใหญ่ คลองอ้อม คลองบางเดื่อ (วัดบางเดื่อ) แนวด้านหลังหมู่บ้านเกล้ารัตนา แนวเขตหมู่บ้านร่มรื่นวิลล์ แนวเขตหมู่บ้านเกล้ารัตนา แนวรั้วหมู่บ้านกฤษดานคร 10 ลำรางบางน้อย ซอยอธิเบศร์ 1 ลำรางบางน้อย แนวด้านหลังโรงเรียนอนุบาลรัตนาธิเบศร์ แนวเส้นขนานคลองบางแพรก และคลองบางแพรกเป็นเส้นแบ่งเขต
ทิศตะวันตก ติดต่อกับอำเภอไทรน้อย มีคลองตาชม คลองพระพิมล คลองลากค้อน คลองตาคล้าย และคลองลัดยายเป้าเป็นเส้นแบ่งเขต
ที่มาของชื่ออำเภอ

อำเภอบางบัวทองตั้งชื่อตามคลองบางบัวทองซึ่งเป็นคลองที่แยกจากแม่น้ำเจ้าพระยาฝั่งตะวันตกตรงข้ามเกาะเกร็ด มีความยาวประมาณ 10 กิโลเมตร มีคำอธิบายที่มาของชื่อคลองอยู่สองแบบ ได้แก่
สันนิษฐานกันว่า เดิมพื้นที่บริเวณคลองสายนี้มีต้นบัวหลวงขึ้นอยู่จำนวนมาก ต่อมามีผู้คนเข้ามาตั้งถิ่นฐานตามริมฝั่งคลอง บุกเบิกที่ดินเป็นไร่นาและเก็บฝักบัวดอกบัวในคลองไปขายได้เงินทองมาก จึงเรียกคลองนี้ว่า "คลองบางบัวทอง"
มีนิทานเล่าว่า ในอดีตมีพระราชาหรือเจ้านายในวังเสด็จประพาสทางน้ำมาถึงบริเวณนี้และทรงใช้กระบวยทองตักน้ำในคลองเพื่อจะสรงพระพักตร์ แต่กระบวยทองหลุดจากพระหัตถ์จมหายไปในลำคลอง แม้จะใช้แหอวนลากหาแต่ก็หาไม่พบ ทำให้ผู้คนแถบนั้นเรียกคลองสายนี้ว่า "คลองกระบวยทอง" และเพี้ยนเสียงเป็น "คลองบางบัวทอง" ในเวลาต่อมา
ประวัติศาสตร์

ท้องที่อำเภอบางบัวทองในครั้งแรกเป็นส่วนหนึ่งของอำเภอ (หรือแขวง) ที่มีชื่อว่า "อำเภอบ้านแหลมใหญ่และเกาะศาลากุน" ต่อมาอำเภอนี้ถูกยุบเลิกแล้วแบ่งพื้นที่ด้านตะวันตกออกมาจัดตั้งเป็น อำเภอบางบัวทอง โดยตั้งที่ว่าการอำเภออยู่บริเวณริมคลองบางบัวทอง ตรงข้ามปากคลองพระราชาภิมณฑ์ (ปัจจุบันเรียกว่าคลองพระพิมล) นายอำเภอคนแรกคือ หลวงพิธีผดุงชน
ต่อมาใน พ.ศ. 2460 ได้ย้ายที่ว่าการอำเภอไปตั้งที่ถนนบางกรวย-ไทรน้อย ตำบลโสนลอย และในปีเดียวกัน ทางราชการได้แยกตำบลบางแม่นาง ตำบลเสาธงหิน และตำบลบ้านใหม่ออกไปรวมกับพื้นที่บางส่วนของอำเภอบางใหญ่ (ปัจจุบันคืออำเภอบางกรวย) ตั้งเป็น "กิ่งอำเภอบางแม่นาง" และในเวลาต่อมาได้ตั้งเป็นอำเภอบางแม่นาง (ปัจจุบันคืออำเภอบางใหญ่) และใน พ.ศ. 2463 กระทรวงนครบาลได้เปลี่ยนชื่อตำบลบางบัวทองเป็นตำบลอ้อมเกร็ด เปลี่ยนชื่อตำบลพระพิมลเป็นตำบลบางบัวทอง และให้โอนตำบลอ้อมเกร็ดและบางพลับไปขึ้นอยู่กับอำเภอปากเกร็ด และใน พ.ศ. 2483 ทางราชการได้แบ่งพื้นที่การปกครองหมู่ที่ 1–6, 11–13, 18 ของตำบลไทรใหญ่ รวมกับหมู่ที่ 6–8 ตำบลละหาร จัดตั้งเป็นตำบลราษฎร์นิยม
จนกระทั่ง พ.ศ. 2486 ขณะนั้นประเทศไทยเกิดปัญหาสภาวะเศรษฐกิจตกต่ำ ทางราชการจึงยุบจังหวัดนนทบุรีลงโดยโอนอำเภอบางบัวทองไปขึ้นกับจังหวัดธนบุรี แต่ภายหลังก็โอนกลับมาอยู่ในการปกครองของจังหวัดนนทบุรีที่ได้รับการยกฐานะขึ้นมาอีกครั้งใน พ.ศ. 2489
ใน พ.ศ. 2490 มีประกาศกระทรวงมหาดไทยเปลี่ยนแปลงเขตตำบลเดิมและตั้งตำบลใหม่ โดยแบ่งพื้นที่บางส่วนจากตำบลลำโพตั้งเป็นตำบลละหาร และแบ่งพื้นที่บางส่วนจากตำบลหนองเพรางายตั้งเป็นตำบลบางคูรัด ภายในปีเดียวกันนั้นทางราชการก็ได้รวมตำบลไทรน้อย ตำบลไทรใหญ่ ตำบลหนองเพรางาย และตำบลราษฎร์นิยมจัดตั้งเป็น "กิ่งอำเภอไทรน้อย" (ภายหลังยกฐานะเป็นอำเภอไทรน้อย)
ต่อมาใน พ.ศ. 2523 กระทรวงมหาดไทยได้แบ่งพื้นที่บางส่วนของตำบลบางบัวทองจัดตั้งเป็นตำบลพิมลราช และใน พ.ศ. 2529 แบ่งพื้นที่ด้านทิศตะวันตกของตำบลบางรักใหญ่จัดตั้งเป็นตำบลบางรักพัฒนา ท้องที่อำเภอบางบัวทองจึงประกอบด้วย 8 ตำบลจนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอบางบัวทองแบ่งเขตการปกครองย่อยเป็น 8 ตำบล แต่ละตำบลแบ่งออกเป็นหมู่บ้าน รวมทั้งหมด 81 หมู่บ้าน (หรือ 73 หมู่บ้าน หากไม่นับรวมในเขตเทศบาลนครบางบัวทองซึ่งไม่มีตำแหน่งกำนันและผู้ใหญ่บ้านแล้ว) ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | สี | แผนที่ |
| --- | --- | --- | --- | --- | --- | --- |
| 1. | โสนลอย | Sano Loi | 6 | 9,045 |   |  |
| 2. | บางบัวทอง | Bang Bua Thong | 14 | 63,154 |   |  |
| 3. | บางรักใหญ่ | Bang Rak Yai | 11 | 9,667 |   |  |
| 4. | บางคูรัด | Bang Khu Rat | 10 | 40,504 |   |  |
| 5. | ละหาร | Lahan | 9 | 25,695 |   |  |
| 6. | ลำโพ | Lam Pho | 8 | 14,106 |   |  |
| 7. | พิมลราช | Phimon Rat | 8 | 54,906 |   |  |
| 8. | บางรักพัฒนา | Bang Rak Phatthana | 15 | 73,867 |   |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบางบัวทองประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลนครบางบัวทอง ครอบคลุมพื้นที่ตำบลโสนลอยทั้งตำบล ตำบลบางบัวทอง (เฉพาะหมู่ที่ 2 และบางส่วนของหมู่ที่ 1, 3) ตำบลบางรักใหญ่ (เฉพาะบางส่วนของหมู่ที่ 1, 2, 6, 7) ตำบลพิมลราช (เฉพาะบางส่วนของหมู่ที่ 1–3) และตำบลบางรักพัฒนา (เฉพาะหมู่ที่ 1 และบางส่วนของหมู่ที่ 3, 5, 6)
เทศบาลเมืองพิมลราช  ครอบคลุมพื้นที่ตำบลพิมลราช (เฉพาะนอกเขตเทศบาลนครบางบัวทอง)
เทศบาลเมืองบางคูรัด ครอบคลุมพื้นที่ตำบลบางคูรัดทั้งตำบล
เทศบาลเมืองบางรักพัฒนา ครอบคลุมพื้นที่ตำบลบางรักพัฒนา (เฉพาะนอกเขตเทศบาลนครบางบัวทอง)
เทศบาลเมืองใหม่บางบัวทอง ครอบคลุมพื้นที่ตำบลบางบัวทอง (เฉพาะนอกเขตเทศบาลนครบางบัวทอง)
องค์การบริหารส่วนตำบลบางรักใหญ่ ครอบคลุมพื้นที่ตำบลบางรักใหญ่ (เฉพาะนอกเขตเทศบาลนครบางบัวทอง)
องค์การบริหารส่วนตำบลละหาร ครอบคลุมพื้นที่ตำบลละหารทั้งตำบล
องค์การบริหารส่วนตำบลลำโพ ครอบคลุมพื้นที่ตำบลลำโพทั้งตำบล
การคมนาคม

ถนนสายสำคัญของอำเภอ ได้แก่
ถนนกาญจนาภิเษก (ทางหลวงพิเศษหมายเลข 9)
ถนนรัตนาธิเบศร์ (ทางหลวงแผ่นดินหมายเลข 302)
ถนนบางบัวทอง-สุพรรณบุรี (ทางหลวงแผ่นดินหมายเลข 340)
ถนนบางบัวทอง-บางคูวัด (ทางหลวงแผ่นดินหมายเลข 345)
ถนนบางกรวย-ไทรน้อย (ทางหลวงจังหวัดหมายเลข 3215)
ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
ถนนชัยพฤกษ์ (ทางหลวงชนบท นบ.3030)
ถนนบ้านกล้วย-ไทรน้อย (ทางหลวงชนบท นบ.1013)
ถนนบางไผ่-หนองเพรางาย (ถนนวัดลาดปลาดุก; ทางหลวงชนบท นบ.1002)
การคมนาคม > ขนส่งทางราง

รถไฟฟ้ามหานคร สายฉลองรัชธรรม
แหล่งข้อมูลอื่น

เว็บไซต์เทศบาลนครบางบัวทอง
13°58′07″N 100°24′20″E﻿ / ﻿13.968535°N 100.405479°E﻿ / 13.968535; 100.405479
แผนที่และภาพถ่ายทางอากาศของ อำเภอบางบัวทอง
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย